Diploknema butyracea

Ti Diploknema butyracea (Nepali:चिउरी, Chiuri), Indian butter tree iti Ingles, ket ti adu ti usarna a kayo. Ti lana ket maiyaon kadagiti bukel ken nanaganan iti chiuri ghee wenno phulwara butter. Ti D. butyracea ket naserbi para iti panagmula a muton ken naimulmula pay kadagiti rangkis ti turturod. Ti agpapataud iti latex a mula kas ti D. butyracea ket nasayaat kadagiti nadumaduma a kasasaad iti klima ken saan a makikompetensia kadagiti tradisional a maapit a mula. Daytoy ket dakkel a kayo iti pamilia ti Sapotaceae, agsabong iti las-ud ti panawen ti lam-ek ken maluom dagiti bunga iti Hunio–Hulio. Daytoy ket kadawyan a mabirukan iti lugar a sub Himalaya it pagbaetan ti 300-1500m manipud iti pantar ti baybay.
Ti kayo a chiuri ket adu ti ti pannakausarna babaen dagiti sangkabalayan iti away iti Nepal. Maus-usar ti Ghee iti inaldaw a panagluto, kas sungrod kadagiti lampara, ken lotion iti bagi; makmakan a naata ti bunga ken inus-usar iti panagaramid iti arak, maus-usar a kas ganagan, ken maus-usar ti kayon akas sungrod. Daytoy ket addaan iti kinaipangruna iti kultura ken pagbaigan iti komunidad ti Chepang (Nepali:चेपांग) iti Nepal. Daytoy ket saan a komersial a naitaltalon.

 Dagiti nagibasaran 

butyracea
Kategoria:Flora ti Laud a Himalaya
Kategoria:Kaykayo ti Nepal
Kategoria:Flora ti Daya a Himalaya
Kategoria:Flora ti Assam (rehion)